
               Nr.23/93/2006

AVIZ

asupra proiectului de Lege privind aprobarea Planului de Amenajare a Teritoriului Naţional – Secţiunea I – Reţele de transport


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 420 din 8 mai 2006, pentru aviz la Comisia pentru administraţie publică, amenajarea teritoriului şi echilibru ecologic, cu proiectul de Lege privind aprobarea Planului de Amenajare a Teritoriului Naţional – Secţiunea I – Reţele de transport.



Proiectul de lege a fost emis pentru modificarea şi completarea Legii nr.71/1996 privind aprobarea Planului de amenajare a teritoriului naţional – Secţiunea I – Căi de comunicaţie, care se abrogă. A fost modificat şi completat textul legii, au fost completate anexele 1 – 8 şi s-au introdus 3 anexe noi.



Proiectul de lege a fost avizat favorabil de Consiliul Legislativ cu nr.446 din 28 martie 2006.



Examinarea proiectului delege a avut loc în şedinţa comisiei din data de 16 mai 2006.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât să avizeze favorabil proiectul de lege în forma prezentată de Guvern.



Prin obiectul de reglementare şi conţinutul său, proiectul de lege face parte din categoria legilor organice.



Potrivit prevederilor Constituţiei României, republicată, Camera decizională pentru acest proiect de lege este Senatul.
PREŞEDINTE,

Daniel Bădina

